**ด่านตรวจคนเข้าเมืองท่าอากาศยานหาดใหญ่ ขับเคลื่อนการประเมินคุณธรรมและความโปร่งใส**

**ในการดำเนินงานของหน่วยงานภาครัฐ (Integrity and Transparency Assessment: ITA)**

**ของด่านตรวจคนเข้าเมืองท่าอากาศยานหาดใหญ่ ประจำปีงบประมาณ พ.ศ.๒๕๖๗**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

วันที่ ๑๕ กุมภาพันธ์ ๒๕๖๗ เวลา ๑๓.๐๐ น. ด่านตรวจคนเข้าเมืองท่าอากาศยานหาดใหญ่ ได้ดำเนินการประชุมการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของด่านตรวจคนเข้าเมืองท่าอากาศยานหาดใหญ่ ประจำปีงบประมาณ พ.ศ.๒๕๖๗ โดยมี พันตำรวจโท สราวุธ นพกาศ สารวัตรด่านตรวจคนเข้าเมืองท่าอากาศยานหาดใหญ่ เป็นประธานการประชุม ซึ่งการประชุมดังกล่าวมีวัตถุประสงค์ เพื่อแจ้งคำสั่งแต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของด่านตรวจคนเข้าเมืองและทำความเข้าใจกรอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของด่านตรวจคนเข้าเมือง ประจำปีงบประมาณ พ.ศ.๒๕๖๗ ประกอบด้วย ๓ ประเด็นสำคัญ ได้แก่

๑) การเปิดเผยข้อมูลสาธารณะ (Open Data Integrity and Transparency Assessment: OIT)

- ให้สถานีตำรวจศึกษาการเข้าใช้ระบบ ITAP พร้อมจัดทำข้อมูลสาธารณะตามแบบฟอร์ม ที่กำหนดลงในระบบดังกล่าว

๒) แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment: IIT)

- ให้ด่านตรวจคนเข้าเมืองท่าอากาศยานหาดใหญ่ ทบทวนทำความเข้าใจในข้อคำถามและสร้างความตระหนักรู้เกี่ยวกับประเด็นข้อคำถามให้ผู้มีส่วนได้ส่วนเสียภายในทราบ ก่อนทำการประเมินแบบวัดการรับรู้

๓) แบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT)

- ให้ด่านตรวจคนเข้าเมืองท่าอากาศยานหาดใหญ่นำช่องทางการเปิดเผยข้อมูลสาธารณะ (OIT) เปิดเผย ณ จุดให้บริการ และพัฒนาการให้บริการเพื่อสร้างความรวดเร็วและความสะดวกให้แก่ประชาชน ก่อนทำการประเมินแบบวัดการรับรู้ และสรุปผลการดำเนินการในห้วงที่ผ่านมาของคณะทำงานเตรียมรับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของด่านตรวจคนเข้าเมืองท่าอากาศยานหาดใหญ่

ภาพประกอบการประชุมคณะคณะกรรมการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)

ของด่านตรวจคนเข้าเมืองท่าอากาศยานหาดใหญ่

วันที่ ๑๕ กุมภาพันธ์ ๒๕๖๗ เวลา ๑๓.๐๐ น.

ณ ห้องประชุม ชั้น ๒ อาคารที่ทำการด่านตรวจคนเข้าเมืองท่าอากาศยานหาดใหญ่

 

 